Mayim Bialik

Mayim Chaya Bialik (sündinud 12. detsembril 1975 San Diegos) on USA näitleja ja neuroteadlane.

Aastatel 1991–1995 mängis ta peaosa NBC situatsioonikomöödias "Blossom". Alates 2010. aastast on ta mänginud CBS-i komöödiasarjas "Suure Paugu teooria" ("The Big Bang Theory") doktor Amy Farrah Fowlerit, mille eest on teda esitatud auhindadele kandideerima mitmes kategoorias. Muude auhindade hulgas on ta võitnud 2016. aastal kriitikute auhinna (Critics' Choice Television Award) parima naiskõrvalosatäitjana komöödiasarjas.

Alates 2021. aastast on temast koos 74 mängu tšempioni Ken Jenningsiga saanud vahelduvsaatejuht mängusaates Kuldvillak.

Mayim Bialiku vanavanavanaisa onu oli moodsa heebrea kirjanduse üks rajajaid, Iisraeli rahvuspoeet Chaim Nachman Bialik.

Välislingid 
 Ametlik koduleht
 

Ameerika Ühendriikide näitlejad
Ameerika Ühendriikide neuroteadlased
Sündinud 1975